**O BARCĂ LA MAL**

*Lucia Gargaletus*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O BARCĂ LA MAL

Am luat să cern prin sită,tot colbul amintirilor trecute...

Mergând pe aleile pe care-odată, păşeam cu tine,

Ţinându-ne de mână...o tandră-atingere curată.

Eu, tânără frumoasă fată, tu un bărbat frumos,

Efigie grecească.

Acum, aleile-s pusti, şi colbul aşezat.

O! Şi nu mai pot s-aud, zgomotul paşilor noştri

Ce ne duceau atunci, la lac...

- Ştii ! Mă gândeam, că atunci când împreună eram,

Venea o barcă spre mal...

Era barca speranţei,care plutea pe lac.

Păşesc spre mal...

Şi iată! văd din nou o barcă...

O barcă, care-a oprit la mal.

În ea, zăresc ghemuită ... Uitarea.

Salcia aplecată deja peste mal, mângâie ca o briză

Ramele bărcii, ce vine spre mal.

Iar frunzele salciei, şoptesc :

- Trezeşte-te Uitare! Trezeşte-te!

O spune duios, salcia la mal.

Însă uitarea, stă ghemuită...pe fundul bărcii,

Oprită la mal.

Toc, toc, toc... Aud paşi pe alee.

Întorc capul să-l văd... Nu este el.

Trecea nepăsarea.

Închid ochii...Şi-aud glasuri...

Fie că suferă, fie că râd ele vorbesc în şoaptă...

Numai despre mine.

De câte ori imi spun:

- Oare?

Ca o vrajă, totul de tine mă legă.

Mirosuri devenite culori, sunete, prefăcute-n temeri...

Şi toate laolaltă... Devin coşmarul meu.

Din nou mă resemnam.

Muream spiritual.

Cu paşii grei, cu sufletul cernit mă-ntorc, la uşa timpului...

Deschid...

Un suflu rece atât de tare m-a izbit şi năucit,

Că şi acum mă mir,

Cum de-am mai supravieţuit?

@Lucia Gargaletus